FC Midtjylland har ifølge bold.dks oplysninger kastet kærligheden på Janus Drachmann, som har kontraktudløb i SønderjyskE til sommer.

FC Midtjylland led i efteråret under fraværet af skadede Tim Sparv. Den situation vil Ulvene ikke stå i igen, og derfor er man nu på jagt efter en ny oprydder til midtbanen.

Ifølge bold.dks oplysninger kigger FCM i den forbindelse mod Haderslev, hvor Janus Drachmann de seneste halvandet år har haft enorm succes. Den 28-årige slider var en af de bærende kræfter på sidste sæsons sølvhold, og præstationerne er fulgt op i denne sæson.

Drachmanns kontrakt med SønderjyskE ud løber til sommer, og derfor må han allerede nu frit forhandle med andre klubber. bold.dk erfarer, at FC Midtjylland allerede har udnyttet det til at gå i forhandlinger med Drachmann.

Janus Drachmann har også fået et udspil til en forlængelse af SønderjyskE, men det har midtbanespilleren indtil videre takket nej til.

jesper@bold.dk